Jet av Wings

«Jet» er ein song av Paul McCartney and Wings frå albumet Band on the Run i 1973. Det var den første singelen frå albumet. Tittelen var inspirert av den kolsvarte (jet black på engelsk) labradoren til McCartney. Namnet på hunden var òg Jet. 

Songen nådde sjuandeplassen på både den britiske og amerikanske singellista den 30. mars 1974, og gjekk inn på lista i fleire land i Europa. Han har sidan kome ut på mange samlealbum og er ein av dei mest kjende songane til gruppa. 

Medan det meste av Band on the Run vart spelt inn i Lagos i Nigeria, vart heile «Jet» spelt inn i EMI Studios i London etter gruppa kom heim att.

Songen er oppført i boka til Dave Marsh over dei 1001 beste singlane gjennom tidene, som nummer 793. 

Det australske rockebandet Jet er kalla opp etter songen.Maybe, Brad. «Clear For Takeoff: Jet Gets Ready To Get Born» CMJ New Music Report 8. september 2003: 7

Medverkande
Paul McCartney – solovokal, gitar, bassgitar, trommer
Linda McCartney – korvokal, klaverinstrument
Denny Laine – korvokal, gitar
Howie Casey – saksofon

Salslister

Vekeslister
Liste (1974)PlasseringBelgia (Ultratop) 26Canada (RPM 100 Top Singles) 5Tyskland (Media Control) 6Japan (Oricon) 39Nederland (Nederlandsk Topp 40) 10New Zealand (Listener)Flavour of New Zealand, 4. mai 19742UK Singles (Official Charts Company) 7US Billboard Hot 100 7

Årslister
Liste (1974)PlasseringCanada (RPM 100 Top Singles)38US Billboard Hot 10077

Andre versjonar
Det skotske glamrockbandet Iron Virgin gav ut ein versjon i 1974 på singel. 
Boston-bandet Big Dipper gav ut ein versjon på singel i 1989. 
California-bandet Jellyfish spelte songen og gav han ut som bonusspor for albumet Bellybutton.
Foo Fighters spelte inn ein versjon i februar 2000 som skulle nyttast for eit hyllestalbum til Paul McCartney, men albumet vart aldri noko av. Sidan har dei spelt songen på fleire av konsertane sine 
J-Pop-trioen Shonen Knife' spelte songen i 2008 på albumet deira Super Group. 
Robin Zander og Rick Nielsen frå Cheap Trick spelte songen i 2014 på albumet The Art of McCartney.

Sampling
«Jet» vart sampla på songen «Self Made» på Maybach Music Group-albumet Self Made Vol. 1.
«Jet» vart sampla på songen «He Don't Get a Thing» av Hostyle Gospel på albumet Five Star Generals.

Kjelder
Denne artikkelen bygger på «Jet (song)» frå ,  den 19. mai 2018. 
 oppgav desse kjeldene:

Bakgrunnsstoff


Kategori:Songar frå 1973
Kategori:Singlar frå 1974
Kategori:Paul McCartney-songar
Kategori:Apple Records-singlar
Kategori:Wings-songar
Kategori:Songar skrivne av Paul McCartney
Kategori:Deram Records-singlar
Kategori:Songar skrivne av Linda McCartney
Kategori:Songar produserte av Paul McCartney
Kategori:Foo Fighters-songar
Kategori:Paul McCartney-songar